Cortinarius vulpinus

Cortinarius vulpinus Cortinariaceae  familiako onddo espezie bat da. Usain txarra du, ez du balio gastronomikorik.

Sinonimoak: Phlegmacium vulpinum, Cortinarius rufoalbus, Inoloma vulpinum.

Deskribapena 
Kapela: 3 eta 8 cm bitarteko diametrokoa, ganbiletik ia laura eta erdigunea zertxobait deprimitua; ertz lausoa du  errezelaren ileengatik. Azala, itsaskor-likatsua hezetasunarekin eta satinatua lehorrarekin, haritsua, arre-laranja kolorekoa edo marroi-gorrixka (ante larrua, azeriarena).

Orriak: Adnatuak, hasieran zurixkak, ondoren gris-lila zurbil kolorekoak eta bukaeran marroi-herdoil kolorekoak.

Hanka: 7 eta 10 cm bitarteko garaierakoa, oinarrian loditua, lehorra, errezel-eraztuna flokosua eta goian, zuriagoa gainetik eta arreagoa azpitik, zahartzean koloregabetu egiten da.

Haragia: Zuri-gris kolorekoa, leuna, lodia, lizunaren usain txarra, galtzerdi hezearena, oin izerdituena. Espora jalkina, marroi-herdoil kolorekoa.

Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Vulpinus epitetoa kolore gorrixka duelako.

Jangarritasuna 
Interes gastronomikorik gabea.

Nahasketa arriskua 
Cortinarius corrugatus delakoarekin nahas daiteke, honen oinak ez du erraboilik.

Sasoia eta lekua 
Udan eta udazkenean. Bakartia edo taldekoia. Hostogalkorren basoetan, nagusiki pagoetan.

Banaketa eremua 
Quebec, Euskal Herria, Frantzia, Alpeak, Alemania, Austria, Danimarka, Suedia, Eslovenia, Hungaria, Italia.

Erreferentziak

Kanpo estekak 

Cortinarius
Kanadako onddoak
Europako onddoak
Frantziako onddoak
Alemaniako onddoak
Alpeetako onddoak
Danimarkako onddoak
Suediako onddoak
Italiako onddoak
Esloveniako onddoak
Hungariako onddoak
Austriako onddoak